|  |  |  |  |
| --- | --- | --- | --- |
| 11.06.2019. |  | Nr. | 90 |

**Par savvaļas dzīvnieku infekcijas slimību monitoringu 2019. gadā**

Pamatojoties uz Veterinārmedicīnas likuma 4.panta otrās daļas 2.punktu, lai veiktu mērķtiecīgu savvaļas dzīvnieku slimību monitoringu, nosaku:

1. Pārtikas un veterinārā dienesta teritoriālo struktūrvienību (turpmāk – PVD TSV) vadītājiem:
   1. organizēt papildus asins parauga noņemšanu Hroniskās novājēšanas slimības valsts uzraudzības programmas ietvaros **nomedītajiem savvaļas briežu dzimtas dzīvniekiem** saskaņā ar rīkojuma pielikumu un iesūtīšanu Pārtikas drošības, dzīvnieku veselības un vides zinātniskajā institūtā „BIOR” (turpmāk – ZI “BIOR”) brucelozes un Q drudža seroloģiskajai izmeklēšanai;
   2. no **nomedītajām savvaļas meža cūkām** ĀCM uzraudzības ietvaros iesūtītos asins paraugus papildus nosūtīt Aujeski slimības seroloģiskajai izmeklēšanai ZI „BIOR” saskaņā ar rīkojuma pielikumu;
   3. informēt Valsts meža dienesta virsmežniecības un mednieku kolektīvus par rīkojumu līdz 2019.gada 21.jūnijam, kā arī nodrošināt tos ar nepieciešamajiem materiāliem asins paraugu noņemšanai.
2. PVD Materiālo resursu daļai nodrošināt PVD TSV ar nepieciešamajiem materiāliem (konteineriem) asins paraugu noņemšanai, pamatojoties uz PVD TSV pieprasījumu.
3. Rīkojums stājas spēkā ar parakstīšanas brīdi un ir spēkā līdz š.g. 15.decembrim.
4. Kontroli par rīkojuma izpildi uzdodu PVD Veterinārās uzraudzības departamenta direktoram.

Pielikumā: Savvaļas dzīvnieku infekcijas slimību monitorings 2019. gadā uz 1 lp.

Valsts galvenā pārtikas un veterinārā

inspektora pienākumu izpildītājs J. Altenburgs

T. Ribakova, 67027584

Informācijai: PVD TSV

PVD Vadības sistēmu, audita un dokumentu pārvaldības daļai

PVD RVD Materiālo resursu daļai

ZI BIOR